Fish Out of Water

Fish Out of Water er solo-debutalbumet til den britiske bassisten, vokalisten og låtskriveren Chris Squire, utgitt i november 1975. 

Etter at Yes avsluttet Relayer-turneen i august 1975, ble bandmedlemmene enig om at de skulle spille inn hvert sitt soloalbum. Squire fikk med seg blant andre den tidligere trommeslageren i Yes, Bill Bruford, daværende Yes-keyboardist Patrick Moraz, King Crimsons saksofonist Mel Collins og fløytisten Jimmy Hastings. Squires tidligere kollega fra The Syn, Andrew Pryce Jackman, spilte keyboard på de låtene Moraz ikke spilte og sto for orkestreringen.

Squire benyttet to forskjellige studio, hans eget hjemmestudio New Piper og Morgan Studios i London.

Sporliste
Alle låtene er skrevet, arrangert og produsert av Chris Squire.

Side 1
 «Hold Out Your Hand» – 4:13
 «You by My Side» – 5:00
 «Silently Falling» – 11:27

Side 2
 «Lucky Seven» – 6:54
 «Safe (Canon Song)» – 14:56

Bonusmateriale på Deluxe Box Set fra 2018
 «Lucky Seven» (singelversjon) – 3:29
 «Silently Falling» (singelversjon) – 2:59
 «Run with the Fox» – 4:11
 «Return of the Fox» – 4:02

«Return of the Fox» er B-siden på Chris Squire & Alan Whites singel «Run with the Fox» fra 1981. Begge låtene er skrevet av Chris Squire, Alan White og den tidligere tekstforfatteren for King Crimson, Peter Sinfield.

Personell

 Chris Squire – vokalist, bass, 12-strengers gitar(spor 3 og 5)
 Bill Bruford – trommer, perkusjon
 Mel Collins – tenorsaksofon (spor 3), alt- og sopransaksofon (spor 4)
 Jimmy Hastings – fløyte (spor2)
 Patrick Moraz – synthesizer, orgel på spor 3
 Barry Rose – pipeorgel (spor 1)
 Andrew Pryce Jackman – akustisk gitar og elektrisk piano, orkestrering, dirigent
 Julian Gaillard, John Wilbraham, Jim Buck og Adrian Bett – orkesteransvarlige
 Nikki Squire – bakgrunnsvokalist (spor 1)

Referanser

Eksterne lenker   
 

Debutalbum fra 1975